**Kedvezményezett neve:** Zemplénagárd Községi Önkormányzat

**Pályázati felhívás neve (kódszáma):** Magyar Falu Program - Közösségszervezéshez kapcsolódó eszközbeszerzés és közösségszervező bértámogatása - 2021 (MFP-KEB/2021)

**Projekt címe (azonosító száma):** Közössségszervező foglalkoztatása és közösségszervezéshez kapcsolódó eszközbeszerzés Zemplénagárd községben az MFP-KEB/2021 pályázat keretében(3285037534)

**Szerződött támogatás összege:** 4.267.853,- Ft

**Támogatás mértéke:** 100%

**A projekt tartalmának rövid bemutatása:** Jelen pályázat keretében az Önkormányzat pénzügyi forrást szeretne igényelni 1 fő közösségszervező egy éves bérének fedezetére. Zemplénagárd településen nagy hagyománya van a közművelődésnek, a közösségfejlesztésnek. A Zemplénagárd Kultúrház - Közösségi Színtér közművelődési dolgozói kreatív, innovatív ötletekkel építik a helyi közösséget, mindemellett gyűjtik Zemplénagárd hagyományait, értékeit. A pályázatnak köszönhetően foglalkoztatásra kerülő közösségszervező a helyi adottságokra alapozva építi, szervezi, fejleszti a közösséget, betölti a koordinátor szerepét a helyi intézmények és a civil szervezetek között a kultúra, a közoktatás- köznevelés, a szociális-egészségügy területén. Segíti a helyi kezdeményezéseket a helyi kulturális élet, programok, szolgáltatások minőségének javítása érdekében, közreműködik a helyi szereplők által közösen megvalósított helyi önkéntes programok, valamint a helyi közösség szociális, mentális és egészségfejlesztését célzó programok szervezésében, a kapcsolódó marketing feladatok ellátásában. Aktívan részt vesz az önkormányzati programokkal, helyi rendezvényekkel kapcsolatos megbeszéléseken, aktivizálja a lakosságot a már működő közösségi szolgáltatások igénybevételére, a rendezvényeken való részvételre. Feladata magában foglalja a közösségi színtér tartalommal való megtöltését, kulturális programok megvalósítását, a hagyományőrzést, értékmentést, a különböző korcsoportokhoz tartozók (gyermekek, ifjúkorúak, családosok, idősek) tartalmas közösségépítését. A közösségszervezés helyi működési feltételeinek javítását szolgálja a közösségi színtér korszerű bútorokkal (10 db tárgyalóasztal, 3 db íróasztal, 20 db tárgyalószék) történő felszerelése. A Közösségi Színtér működését segítő tevékenységével a közösségszervező elősegíti a helyi közösségi élet erősödését, ami jótékony hatással lehet a településről való elvándorlás mérséklésére, a helyi lakosság településhez való kötődésének erősítésére.

**A projekt legkésőbbi befejezési dátuma:** 2022.12.31.